PLAN FOR CULTURE

IZLOŽBA Citius, Altius, Fortius – Communiter. Antičke i moderne Olimpijske igre
2024-06-26 10:00 - 2024-08-31 18:00 (Europe/Zagreb) | Arheološki muzej u Zagrebu, Trg Nikole Šubića Zrinskog 19, Zagreb, 10000, Croatia (Local Name: Hrvatska)
Olimpijske igre, fenomen s više od 2500 godina povijesti, povezuju ljude i pružaju pozornicu talentiranim sportašima da pokažu svoju snagu, vještinu, brzinu i spretnost još od 776. pr. Kr. Inspirirale su mnoge pojedince, a ovaj puta ujedinile Arheološki muzej u Zagrebu i Hrvatski športski muzej koji su u suradnji s Hrvatskim olimpijskim odborom i Hrvatskom olimpijskom akademijom postavili izložbu Citius, Altius, Fortius – Communiter. Antičke i moderne Olimpijske igre koja će vas odvesti na putovanje kroz povijest Olimpijskih igara.

samostalna diplomska izložba Luise Pascu "Kupaonica"
2024-07-04 19:00 - 2024-07-16 20:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Kupaonica je instalacija koja se bavi dodirnim točkama između slikarstva, ne-slikarskih podloga i akta. Prikazujući ljudsko tijelo na pronađenim materijalima koji uključuju keramičke pločice, linoleum i zavjese, stvaram naraciju smještenu u tankom procijepu između reprezentacije i stvarnosti. Karakteristike različitih podloga i njihovog postava diktiraju način na koji se ta tijela gledaju i “čitaju”. Keramičke pločice određuju tijelo po načelu fragmentiranosti: ono je razdvojeno i ponovno spojeno, raspršeno u zasebne dijelove, tijelo se širi i zauzima područje zida. Linoleum i zavjese su nosioci cjelovitih prikaza, čija kompozicija usmjerava gledateljevo kretanje u prostoru. Nezgrapno zrcaleći dimenzije i navike stvarnih ljudi, ljudi na ovim slikama su uhvaćeni u trenutku razodijevanja, poziranja i intimnog rituala tuširanja. Ovo su tijela u nastajanju, izvađena iz transportnih kutija i postavljena u prostor galerije u jednoj od mogućih kombinacija. Slikarski medij u ovom radu ne služi samo prikazivanju tijela, nego i sam ulazi u razgovor s materijalima i temom, producirajući nova pitanja. Prekriva li boja tijelo, ili ga otkriva? Koji su tragovi tjelesni, a koji slikarski? U igri sakrivanja, razotkrivanja, stvaranja i uništavanja nastojim pomiriti granice između iluzije i stvarnosti, akta i tijela, promatrača i promatranoga, te slike i instalacije. Poistovjećujući “tjelesnost” tijela sa “tjelesnosti” keramike, linoleuma i plastične folije, nailazim na novi kut gledanja, koji mi je pomogao “ohladiti” unutarnje rasprave o tijelu i slikarstvu.

XV. Ljetne noći Teatra EXIT: KOMIK MOTION
2024-07-18 21:00 - 22:15, 2024-07-26 21:00 - 22:15, 2024-07-27 21:00 - 22:15 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
KOMIK MOTION
Autorski tim:

Redatelj: David Shiner
Asistent redatelja: Ivan Đuričić
Izvođači: David Shiner, Iva Peter Dragan, Ivan Đuričić, Iskra Jirsak, Domagoj Ivanković, Irena Tereza Prpić/Nikolina Majdak, Bojan Ban
Produkcija: Teatar EXIT, Triko Cirkus Teatar i Ivan Đuričić

O predstavi:
godini kada slavi 30. obljetnicu rada, Teatar EXIT udružio se s Triko Cirkus Teatrom i samostalnim umjetnikom Ivanom Đuričićem kako bi postavio projekt s jednim od najvećih živućih kazališnih klauna na svijetu i redateljem Davidom Shinerom.
Projekt Komik Motion predstava je neverbalnog kazališta u čijem je središtu kazališni klaun. Pričajući priču isključivo pokretom i zvukom, kroz niz naoko nepovezanih situacija, s plejadom različitih likova, autor i izvođači publiku nasmijavaju, dovode do suza, ali i do propitkivanja različitih elemenata vlastitog života i ljudske prirode općenito. Većina scena nastaje tijekom radnog procesa iz improvizacija, u suradnji autora i izvođača, no u predstavu su uključene i neke rutine Davida Shinera koje su bile sastavni dio predstava Cirque du Soleila i Shinerovih brodvejskih predstava. Tako će zagrebačka publika, uz novi materijal, u ovoj predstavi imati priliku uživo vidjeti i nekoliko scena koje su obišle svjetske pozornice i dobile neke od najvećih kazališnih nagrada, uključujući i prestižnu brodvejsku nagradu Tony.

DAVID SHINER
David Shiner počeo je kao zabavljač na ulicama Pariza, a 1990. prvi put surađuje sa Cirque du Soleilom kao izvođač i jedan od autora na predstavi Nouvelle Expérience koja je proslavila tu kompaniju. Za najpoznatiji cirkus na svijetu režirao je dvije predstave. Jedna od njih je Kooza koja još uvijek igra, a kako je premijeru doživjela 2007. godine, trenutno je najdugovječnija touring predstava Cirque du Soleila. Na Broadwayu je s dugogodišnjim kazališnim partnerom Billom Irwinom postavio i igrao autorske projekte Fool Moon i Old Hats, a za prvu su dobili i prestižnu nagradu Tony. Ljubitelji mjuzikla poznaju ga po ulozi Mačka u šeširu u originalnoj brodvejskoj postavi mjuzikla Seussical. Već više godina stalni je predavač na Theater Akademie August Everding u Münchenu.
David Shiner je prvi brodvejski redatelj koji režira u Hrvatskoj od osamostaljenja 1990. godine.

Jazz u muzeju / Dame biraju
2024-07-18 21:00 - 23:00 | Muzej prekinutih veza, Ćirilometodska 2, Zagreb, 10 000, Croatia (Local Name: Hrvatska)
FILIP PAVIĆ & PETAR ĆULIBRK

XV. Ljetne noći Teatra EXIT: KOMIK MOTION – PREMIJERA
2024-07-19 21:00 - 22:15 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)

Izložba Udvostručivanja Gorana Petercola u Galeriji Flora
2024-07-19 21:00 - 2024-07-29 23:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe
Udvostručivanja GORANA PETERCOLA
koje će se održati u petak 19. srpnja u 21 sat u Galeriji Flora.

Izložba se može pogledati do 29. srpnja svaki dan od 9 do 12 sati i od 18 do 22 sata.
Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com

Općenito:
Početak. Tada se susrećem s nekom materijom, naprimjer s praznim papirom, medijem, nekim konceptom, kontekstom, prethodnim iskustvom, ili nečim što je umjetnosti izvanjsko, ali mi omogućuje zaključak koji unutar umjetnosti ima smisla. U taj susret ne ulazim sa znanjem kako nešto riješiti, već me vodi misao o stvaranju, slično, kao što pretpostavljam da misao o zaradi pokreće trgovca. Naizgled se radi o zanemarivoj razlici, međutim prvo me ograničuje unutar područja vlastite radne pozicije, a s drugim su mi svi putevi otvoreni. Materijal s kojim radim ima sličnu vrstu kompleksnosti kao i umjetnički rad. Netko je taj materijal oblikovao, prethodno je bio proizveden iz neke sirovine, imao je format, dimenzije… recimo papir. Kao dio rada mogao je biti uveden u kontekst umjetnosti. Zato sam i svoj rad mogao tretirati kao materijal od kojeg nešto mogu započeti, isto, kao što bih započinjao na praznom papiru. Stvari imaju svoju materijalnost i bez mog prepoznavanja. Svijesnost o konkretnoj materijalnosti nečega utkana je u ono što doživljavam kao stvarnost. Osvješćivanjem te materijalnosti dobivam forme za daljnji rad. Radim s razlikom između onog što (kao) jest i onog što vidim. Također, ono što je utjecalo na moj rad unutar umjetnosti je osjećaj ograničenosti koja prati normalni život. Mislim na vrijeme, radni prostor, novac, jezik…na kraju i na samu dužinu života. S druge strane, kao umjetnik osjećam da svojim radom nešto dajem svijetu. Istovremeno sam svijestan kako je svijet prenatrpan stvarima, da je nužna neka suzdržanost u davanju, kako ona ima smisla. Međutim nije dovoljno to osjećati, već mi je potrebno imati metodu kojom će se ta suzdržanost sprovoditi. Zato sam preuzimao neke konvencije s kojima sam unutar izvedbe mogao kontrolirati to davanje. Mislim na koncepte dosega, negativa, simetrija, polovica… s kojima sam doslovno ograničavao rast unutar vlastitog rada.
Udvostručivanja:
Osim jednostavnog ponavljanja s namjerom da nešto ponovno nastane, koristio sam i forme simetrije i udvostručavanja. Unutar ponavljanja, simetrije i udvostručivanja su načini kako preciznije usmjeriti pažnju na nešto. U Simetrijama, os simetrije mogu zamijeniti recimo, s nekim predmetom, jer koncept simetrije počiva na znanju da se nešto na jednoj strani osi simetrije preslikava na drugu stranu. To je bitno. Zapravo u svemu tome os simetrije je nešto sporedno, zato se ucrtana os može zamijeniti s nečim što ima oblik, ili predmetom, slične veličine, a da se ne izgubi princip simetrije. Udvostručivanje je nepredvidivo i nastaje u trenutku susreta s materijom. Kada stvari razlikujem jedne od drugih tada ih oslobađam od njihovih međuovisnosti. Tako čašu razlikujem od njezine sjene, oslobađam sjenu od čaše koja ju je proizvela. Ne mijenjam ništa, sve ostavljam gdje je i bilo. Ponekad udvostručujem ideju, ponekad oblik, a da mi pritom brojčana mjerila i kvantiteta nisu kriteriji. Na primjer, u Udvostručenim dosezima, ponavljao sam doseg, njegovu ograničenost, a ne ono što je taj doseg proizvelo. Zapravo udvostručio sam osjećaj dosega.
Goran Petercol
Svibanj, 2024
Goran Petercol rođen je 1949. godine u Puli. Diplomirao je 1975. na Akademiji likovnih umjetnosti u Zagrebu, izlaže od 1975. Predstavljao je Hrvatsku na Bijenalima: u Sao Paolu (1994), Veneciji (1995) i Istanbulu (1995). Sudjelovao je na međunarodnim izložbama kao na Trigonu’89 (Aktuelle Kunst) i 1992 na Trigonu, (Identität : Differenz, Eine Topographie der Moderne 1940-1990), u Grazu; Translucent Writings, Neuberger Museum of Art at Purchase, New York (1994); Kommentar zu Europa 1994, Museum Moderner Kunst Stiftung Ludwig, Vienna (1994); Honey&Blood, Essl Collection, Klosterneuburg, Vienna (2003); In the Gorges of the Balkans, Kunsthalle Fridericianum, Kassel (2003); Light Art from Artificial Light, ZKM, Karlsruhe (2005); Unlimited, Art Basel, Basel, (2009); Negative Space, ZKM, Karlsruhen (2019). Više je puta samostalno izlagao u Galeriji Grita Insam u Beču i Galeriji Gregor Podnar u Ljubljani, Berlinu i Beču (2023), zatim u ifa-Galerie u Bonnu (1998); Galerie Stadtpark u Krems an der Donau (2022). Retrospektivno je izlagao: crteže (Bez struje) u Gliptoteci HAZU u Zagrebu (2006); Predmeti, Klovićevi dvori u Zagrebu (2011) i Ne brini o poetici, ona će doći sama u MMSU u Rijeci (2019). Živi u Rijeci i Rovinju.

ENEMY (A Peace Conference)
2024-07-20 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Promišljajući poziciju periferija unutar Europe i mogućnost da se lokalnim zajednicama da glas, ova plesna izvedba u Velikoj dvorani Pogona Jedinstvo želi ispitati pojam mira u odnosu na sadašnje i prošle sukobe u Europi.

Mélodie Lasselin i Simon Capelle (kolektive ZONE -poème-) na “teatar vojnih sukoba” odgovaraju anatomskim teatrom kojim pokušavaju reagirati na šokantne ratne slike. Potaknut opsežnim terenskim radom na Balkanu, “ENEMY (A Peace Conference)” kroz izvedbu plesnog dua koji čine Mélodie Lasselin i Léa Pérat, predlaže put na kojem tijela kroz dah i glas pronalaze način da se suoče s traumama sukoba. Izravan povod konceptu je eskalacija ratnih sukoba na europskom kontinentu uslijed kontinuiranog urušavanja mira u svijetu, kojem više no ikada treba smirivanja i brige. Izvedba je dijelom projekta Stronger Peripheries podržanog od strane Europske unije, u kojem je Pogon partner. Više na poveznici.

XV. Ljetne noći Teatra EXIT: KAKO MISLIŠ MENE NEMA?!
2024-07-20 21:00 - 23:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
KAKO MISLIŠ MENE NEMA?!
Autorski tim:

Autorica projekta, režije i scene: Ivica Boban
Igraju: Filip Juričić, Amar Bukvić
Dramaturška suradnica i asistentica režije: Olja Lozica
O predstavi:

Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Matej Meštrović i Zagrebački solisti
2024-07-20 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Autorska večer Mateja Meštrovića, bez sumnje najsvestranijeg umjetnika na hrvatskoj kulturnoj sceni uz Zagrebačke soliste, karizmatični ansambl svjetske klase koji ove godine obilježava 70. obljetnicu svoga postojanja, sjajan je uvod u 25. sezonu Scene AMADEO.

Jazz u muzeju / Dame biraju
2024-07-21 21:00 - 23:00 | Muzej prekinutih veza, Ćirilometodska 2, Zagreb, 10 000, Croatia (Local Name: Hrvatska)
ŽELJKA ET EASE
Željka Veverec, Toni Starešinić, Đuro Dobranić, Igor Dorotić

Hrvatski Gitarski Kvartet
2024-07-21 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Koncertni program obuhvaća gotovo sve glazbene epohe pazeći pritom da izvedbe i praizvedbe skladbi hrvatskih skladatelja budu neizostavan dio.

Nastupaju: Zoran Dukić, Petrit Çeku, Maroje Brčić, Tvrtko Sarić
Program: Grieg, Miletić, Sorkočević, Juranić, Prokofjev, Piazzolla

Dvostruki portret: Vincenzo Latronico i Sven Popović
2024-07-22 08:00 - 17:00
Kada? Ponedjeljak, 2. rujna 2024., 20 sati
Gdje? ZKM, dvorana Miško Polanec (Janje)
Sudjeluju: Vincenzo Latronico, Sven Popović i Monika Herceg (moderatorica)
Kada završava mladost i počinje zrelost? Čime se mjeri ljepota života? I ispisujemo li sami svoju priču ili to okolnosti čine za nas? Odgovore će pokušati ponuditi tribina Dvostruki portret na kojoj gostuju jedan od najpoznatijih i najperspektivnijih europskih romanopisaca nove generacije Vincenzo Latronico i jedan od naših najzapaženijih mlađih pisaca Sven Popović!
Vincenzo Latronico na Festivalu svjetske književnosti predstavit će novi roman Savršenstva (Fraktura, 2024.; prijevod Antonija Radić), briljantnu priču o uzbuđenjima, izazovima i apatiji milenijalaca. Kada strasno zaljubljeni Tom i Anna shvate da ih rodni grad sputava, odluče odseliti se u mitski Berlin. U velegradu koji nikad ne spava uživaju u hipsterskim barovima, koncertima, drogama i seks-partijima, a svoj savršeni život redovito objavljuju na društvenim mrežama. Kada 2016. započne izbjeglička kriza, mobiliziraju se kako bi pomogli – volontiraju gotovo svakodnevno, ali uskoro postaju svjesni da je njihova uloga neznatna i da život ne uspijevaju ispuniti smislom. Hoće li ih ta spoznaja udaljiti? Žele li siguran obiteljski život kakav imaju njihovi prijatelji? I je li moguće spasiti ljubavni odnos u vremenu kada je lajk važniji od emocije? U kasno ljeto otkrij Savršenstva, novi naslov autora kojeg je roman Urota golubica pretvorio u “međunarodni izdavački fenomen”, a Antonio Scurati njegovo je pisanje usporedio s pisanjem velikog Honoréa de Balzaca.
Drugo je lice Dvostrukog portreta Sven Popović, koji će na Festivalu predstaviti roman Mali i Levijatan (Mozaik, 2024.), “punokrvni fantasy” o čarobnom odrastanju na izmaštanom otoku. Kao i svaki dječak na pragu mladosti, Mali se želi otisnuti u avanturu i okusiti život. Pomalo ustrašen, ali pametan, sit palače u kojoj je zaštićen proveo djetinjstvo, ukrcat će se na jedrenjak Grimizna coprnica, koji će ga povesti na putovanje neistraženim dijelovima svijeta, sve do otoka Orahova ljuska, gdje se održava slavni festival priča pod imenom Festival tkanja… S neustrašivom posadom Grimizne coprnice Mali će upoznati strah i sram, prijateljstvo i ljubav, te otkriti sve niti priča od kojih je ispleten svijet. Na Festivalu svjetske književnosti ne propusti portret Svena Popovića, autora koji je domaću publiku oduševio romanom Uvjerljivo drugi (Fraktura, 2018.) o snovima, krizama i ljubavima milenijalaca. A sada nešto sasvim drugačije! Dvostruki portret moderirat će pjesnikinja, dramatičarka i Frakturina urednica Monika Herceg, a razgovor će pratiti simultani prijevod.

Zagreb Septet
2024-07-22 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Osim izvrsnosti i poštovanja prema djelima koja interpretiraju, ansambl je posvećen osobnom umjetničkom izričaju proizašlom iz pažljivog proučavanja velikih partitura komorne glazbe za gudače.
Program: Mozart, Čajkovski

Stefan Milenković & Natalija Mladenović
2024-07-23 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Stefan Milenković ovjenčan je u Srbiji nagradama Umjetnik stoljeća i Najhumanija osoba. New York Times ga je nazvao “istinskim virtuozom”, te je svirao u nekima od najprestižnijih dvorana na svijetu kao što su Carnegie Hall u New Yorku, Kennedy Center u Washingtonu, Cadogan Hall u Londonu, Suntori Hall u Tokiju i La Fenice u Veneciji. Nastupao je s uglednim orkestrima poput Berlinskog simfonijskog orkestra, NDR Hannover, Simfonijskog orkestra države Indiannapolis, Simfonijskog orkestra države Utah, Komornog orkestra Orpheus i Helsinške filharmonije, pod palicom dirigenata kao sto su Sir Neville Marriner i Lorin Maazel.
Milenković je svirao za predsjednike Ronalda Reagana i Mihaila Gorbačova, te za Papu Ivana Pavla II. Sa šesnaest godina imao je svoj tisućiti nastup, a dobitnik je prestižnih nagrada na međunarodnim natjecanjima, uključujući Indiannapolis (SAD), Queen Elizabeth (Belgija), Hannover (Nemačka), Paganini (Italija), Lipizzer (Italija), Tibor Varga (Švicarska), Ludvig Spohr (Njemačka), Yehudi Menuhin (Engleska). Pobjednik je i Young Concert Artist Management-a u New Yorku (SAD). Duboko privržen međunarodnom humanitarnom radu, Milenković je sudjelovao u gala koncertima pod pokroviteljstvom UNESCO-a, s umjetnicima poput Placida Dominga, Alexisa Weissenberga i Sir Yehudi Menuhina.
Diskografija g. Milenkovića obuhvaća četiri komercijalna izdanja za talijansku etiketu Dynamic, uključujući kompletne sonate i Partite za solo violinu J. S. Bacha, kompletan opus za solo violinu kao i 24 Capriccia Nicolóa Paganinija, te njegovo kultno djelo In cuor più non mi sento. Milenković je snimio i brojna izdanja za srpsku etiketu PGP. Objavio je i nosače zvuka s premijernim snimanjem klavirskog tria i klavirskog kvinteta Vittoria Gianninija sa sudionicima Manchester festivala komorne glazbe. Uz Simfonijski orkestar RTV Slovenije za etiketu RTV SLO Klasika snimio je dva izdanja: Violinski koncert u D-duru J. Brahmsa i Violinski koncert u a-molu A. Glazunova pod ravnanjem maestra En Shao-a te Violinski koncert u D-duru L. van Beethovena i Violinski koncert u g-molu Maxa Brucha, pod ravnanjem maestra Vladimira Kulenovića.
Kao umjetnik eklektičnih stilskih interesa, Milenković je surađivao s britanskim rock sastavom Gorillaz, gitaristom Vlatkom Stefanovskim i lutnjistom Edinom Karamazovom. Studirao je u klasi čuvene profesorice Dorothy De Lay na prestižnoj školi Juilliard u New Yorku. Posvećen i pedagoškom radu, predavao je na školi Juilliard kao asistent Itzhaka Perlmana.
Od 2006. do 2021. godine predavao je na Sveučilištu Illinois, SAD. Od jeseni 2021. godine predaje na Muzičkoj Akademiji u Novom Sadu, a prihvatio je i ulogu umjetničkog direktora nove koncertne dvorane u istome gradu. Stefan Milenković svira na violini Giovannija Battiste Guadagninija iz 1783. godine.
Natalija Mladenović je svojim dugogodišnjim prisustvom na srpskoj muzičkoj sceni stekla reputaciju vrhunskog klavirskog suradnika i inspirativne solistice. Dobitnica je Srebrne medalje Univerziteta umjetnosti za značajan doprinos radu Fakulteta muzičke umjetnosti u Beogradu.
Rođena je u Rusiji, gdje je stekla obrazovanje na najprestižnijim muzičkim institucijama u Moskvi, kao što su Centralna muzička škola pri moskovskom državnom konzervatoriju “Čajkovski”. Diplomirala je u klasi J. Malinina i I. Osipove. Magistarske i doktorske studije klavira je završila na Fakultetu muzičke umjetnosti u Beogradu u klasama N. Popović i L. Stanković. Kao solistica nastupala je sa simfonijskim orkestrom Samarske filharmonije, Radio-Televizije Srbije, Umjetničkim ansamblom S. Binicki i dirigentima A. Surevim, B. Suđićem i D. Vilićem. U svojstvu klavirskog suradnika dijelila je scenu sa vrsnim muzičarima kao što su Klemens Hagen, Daniel Roland, Maja Bogdanović, Aleksandar Buzlov, Mark Kope, Laslo Fenjo, Kiril Rodin, Jovan Kolundžija, Sreten Krstić, Dejan Mlađenović, Goran Kostić, Vensan Luka i mnogi drugi.
Sudjelovala je na svim značajnim festivalima u Srbiji i mnogobrojnim festivalima u inozemstvu. Redovno je angažirana kao službeni klavirski suradnik na međunarodnom natjecanju Muzičke omladine u Beogradu. Izvedbe Natalije Mladenović mogu se čuti i na nosačima zvuka s glazbom I. Jevtića, V. Trajkovića, I. Žebeljan, Lj.Marić, D. Kempfa. Nakon 25 godina rada na Katedri za gudačke instrumente FMU u Beogradu u svojstvu klavirskog suradnika, od listopada 2023. je zaposlena na Katedri za klavir istog fakulteta, gdje djeluje u zvanju izvanrednog profesora za predmet korepeticija.

Cinehill
2024-07-24 13:00 - 2024-07-29 05:00 | Petehovac, Gorski kotar, Croatia (Local Name: Hrvatska)
Sjajni filmovi koje rijetko možete pogledati, oni koji opuštaju ili otvaraju važne teme, te mnogo glazbe, zabave i druženja – recept je koji festival Cinehill uspješno prenosi iz Motovuna u Gorski kotar. Poput mrava na ovogodišnjim festivalskim vizualima, Cinehillova ekipa pripremila je bogat filmski i popratni program. Filmovi koji su obišli svijet, snimani na lokacijama od Grenlanda do Brazila i Turske, stižu i u Gorski kotar.
Izletište Petehovac središte je zbivanja ovoljetnog Cinehilla koji će se od 24. do 28. srpnja prvi put u potpunosti održati u Gorskom kotaru. Projekcija će biti i u Delnicama i okolnim mjestima, uz mnogo novosti u programu i organizaciji.
Filmski je program krcat hvaljenim nezavisnim naslovima i festivalskim hitovima iz Europe i ostatka svijeta. Među njima su i dobitnici nagrada u Veneciji, Berlinu, Cannesu, San Sebastianu, Locarnu, na Sundanceu i ostalim prestižnim festivalima. Ovogodišnja zemlja partner festivala je Brazil iz kojeg stiže sjajna selekcija filmskih hitova u popratnom programu, a dva naslova dio su i glavnog programa.
Nova planinska lokacija festivala privlači i ljubitelje prirode. Uz lani odlično prihvaćene pješačke ture i radionice upoznavanja sa životinjama i prirodom, ove godine na Petehovac stiže i posebni gost, Stipe Božić.
Uz uživanje u filmu i prirodi čeka nas i cijeli niz popratnih umjetničkih i zabavnih događanja, među kojima i odličan glazbeni program kojeg ove godine, između ostalih čine Let 3 i IDEM. Novitet ovog izdanja bit će i program Čitaj ovo u sklopu kojeg će hrvatske spisateljice i pisci predstavljati svoje nove radove.
Ulaznice za filmski program već su u prodaji online putem poveznice: https://core-event.co/events/cinehill-film-festival-2024-4efa/

Amalia Baraona & Vitor Garbelotto, Gost: Petrit Çeku
2024-07-24 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Sjajna portugalsko-brazilska pjevačica Amália Baraona, kraljica bossa nove, u suradnji s vrhunskim brazilskim gitaristom Vitorom Garbelottom, te gostom Petritom Çekuom, vodi nas kroz djela popularnih skladatelja brazilske glazbe.

XV. Ljetne noći Teatra EXIT: VOLIŠ LI ME?
2024-07-25 21:00 - 22:00 | Studio EXIT, Gundulićeva 37/1, Zagreb, 10000
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
VOLIŠ LI ME?
Autorski tim:

Autori teksta: Janez Vajevec, Vesna Tominac Matačić, Žiga Čamernik i Andrej Vajevec
Režija: Janez Vajevec
Dramaturgija: Andrej Vajevec
Igraju: Vesna Tominac Matačić i Žiga Čamernik
Produkcija: Zagrebački glumački atelje u suradnji sa Studijem Teatra Exit

O predstavi:

Život koji smo sanjali nije se ostvario. Umjesto bračne idile koju smo planirali nakon prvotne zaljubljenosti susreli smo svoju osobnu bol od koje ne možemo pobjeći. Možemo li je nadvladati? I što nas čeka iza toga? Ljubav ili…?
Ovo su neke od tema koje otvara komedija Voliš li me?, oživljena fantazija dvadesetogodišnjeg perioda jednoga života koji su dvoje ljudi odlučili dijeliti u ulogama ljubavnika, životnih suputnika, iskrenih prijatelja, roditelja, pa čak i žestokih suparnika te naposljetku iskonskih ljudskih bića. Sve što jedna »ljubavna« veza može podnijeti pred očima gledatelja će se i dogoditi.
Mizanscena je jednostavna. Dvoje glumaca, stol i stolice te bezbroj fiktivnih predmeta koji ne postoje samo u mašti, već i u zbilji.

Jazz u muzeju / Dame biraju
2024-07-25 21:00 - 23:00 | Muzej prekinutih veza, Ćirilometodska 2, Zagreb, 10 000, Croatia (Local Name: Hrvatska)
SANDRA HALUŽAN KVARTET
Sandra Halužan, Joe Kaplowitz, Ivan Džajić; Antun Profeta

Ansambl Illyrica
2024-07-25 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Program je isprepleten obradama tradicionalnih hrvatskih, meksičkih i slovenskih pjesama.

Nastupaju: Nika Bauman (flauta), Marko Ferlan (gitara), Hiwote Tadesse (viola), Iva Casián-Lakoš (violončelo)
Program: Hoffman; Janjanin; Casian Lakoš; Bauman; Crowell

Izložba SebićNebić Nusreta Pašića u Flori
2024-07-25 21:00 - 2024-08-05 23:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe
SebićNebić Nusreta Pašića
koje će se održati u četvrtak 25. srpnja u 21 sat u Medijateci galerije Flora.

Izložba se može pogledati do 5. kolovoza svaki dan od 9 do 12 sati i od 18 do 22 sata.
Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com

Radovi Nusreta Pašića, istaknutog umjetnika sarajevske likovne scene proizašle iz Akademije likovnih umjetnosti u Sarajevu sedamdesetih i osamdesetih godina prošlog stoljeća, odraz su vremena, duhovnog stanja i okruženja u kojem nastaju, duboko ukorjenjeni u realnost koju živimo. Pašićevo angažirano umjetničko djelovanje zasniva se na neprestanom istraživanju mogućnosti različitih medija slikarstva. Kritički promatra svijet oko sebe i bilježi društvene, ideološke, političke i tehnološke promjene koje su ukorijenjene u realnost kojom su uvjetovane, te ih je potrebno čitati kao odraz vremena i prostora u kojem umjetnost nastaje.
Zahvaljujemo umjetniku na donaciji video-radova / Asfalt, 2023., Nova lica, 2023., Selfie, 2018,. Krava 2023., Prozor 2024., Susret 2024., Vrijeme i prostor 2024./ koji će nakon izložbe biti uvršteni u fundus Medijateke suvremenih umjetničkih praksi u Flori.
NUSRET PAŠIĆ (Sarajevo, 1951.) diplomirao je na Akademiji likovnih umjetnosti u Sarajevu 1976. godine, u klasi profesora Borislava Aleksića, a postdiplomski studij završio je na Fakultetu likovnih umetnosti u Beogradu 1983. godine, u klasi profesora Stojana Ćelića. Do 2018. godine radio je kao redoviti profesor na Akademiji likovnih umjetnosti u Sarajevu. Izlagao je na mnogim samostalnim i grupnim izložbama u BiH i inozemstvu. Živi i radi u Sarajevu.

Mariachi Los Caballeros
2024-07-26 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Poznatu i vrlo rasprostranjenu uzrečicu prema kojoj samo jedan pojam navodi na pomisao o Meksiku više od tequile, a to je mariachi, ne valja shvatiti tek kao neizbježan citat iz površnog turističkog vodiča kroz folklor ove velike zemlje južno od rijeke Rio Grande. “Žive boje mariachija, njegove svjetle, jasne, duboke i skladne melodije sjedinjuju se kako bi otkrile srce i dušu Meksika”, zapisala je Sylvia González u knjizi “Mexico: The Meeting of Two Cultures”, pokazujući da se ni definicija stručnjaka ponekad ne može udaljiti od popularne predodžbe o najprepoznatljivijem meksičkom glazbenom proizvodu.
Slično razmišlja i Ivan Androić, pjevač i utemeljitelj zagrebačkog mariachi sastava “Los Caballeros”: “Pojam mariachi u meni budi vizualnu dimenziju koja je šira od glazbene. To je slika arene, pijeska, bikova, ljudi, mirisa…”.

Miroslav Tadić / Izvori – 20 godina na sceni Amadeo
2024-07-27 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Dvadeseta je godina od Tadićeva prvog nastupa na sceni Amadeo pa je to i odličan razlog za retrospektivu njegovih solističkih putešestvija. Čut ćemo kako danas zvuče njegove skladbe, obrade i improvizacije sa solo albuma “Window Mirror”, “Mirina” i “Spavati, možda sanjati”, kao i što nam sprema za sljedeće desetljeće.

Jazz u muzeju / Dame biraju
2024-07-28 21:00 - 23:00 | Muzej prekinutih veza, Ćirilometodska 2, Zagreb, 10 000, Croatia (Local Name: Hrvatska)
KATARINA RAMLJAK TRIO
Katarina Ramljak, Pavle Jovanović, Hrvoje Kralj

Tomislav Tenšek – Snoopy & prijatelji / Nina Čorić – „NACI EN ALAMO“ / I memoriam Nenad Jalševac ' Nenči
2024-07-28 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Koncert posvećen uspomeni na prvog ton majstora Scene Amadeo, glazbenika Nenada Jalševca – Nenčija, kojem od 2017. godine Scena Amadeo i njegovi kolege glazbenici priređuju tradicionalni koncert.

Merima Ključo & Jelena Milušić – Anderleto
2024-07-30 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Dvije međunarodno priznate glazbenice Ključo i Milušić vode nas u svijet čudesnih i zavodljivih priča o sjaju ljubavi, kao i njezinoj tamnoj strani. Glasom i harmonikom, Jelena i Merima grade atmosferu koja je očaravajuće teatralna. Svojim izražajnim i suptilnim muziciranjem pletu nevidljivu mrežu emocija, raspoloženja, i ljubavnih priča punih strasti, čežnje i boli. Obavijeni velom i šapatom tajni, tradicije i zaboravljenih legendi, postajemo plijenom isprepletenih svijetova između jave i sna.

XV. Ljetne noći Teatra EXIT: LIJEVO DESNO GLUMAC
2024-07-31 21:00 - 22:50 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
LIJEVO DESNO GLUMAC
Autorski tim:

Režija: Zijah A. Sokolović
Igra: Zijah A. Sokolović

O predstavi:
William Shakespeare je rekao Teatar je ogledalo stvarnosti.
Antonin Artaud je rekao Stvarnost je ogledalo teatra.
Ako se u teatru pojavljuju glumci,
onda je logično da se i u stvarnosti pojavljuju glumci.
Naša stvarnost je teatar u kojem
svi mi imamo i igramo svoje uloge.
Aristotel je rekao Teatar čine Vrijeme, Prostor i Radnja.
Ali i naš život čine Vrijeme, Prostor i Radnja.
Naša stvarnost je veliki teatar.
Miroslav Krleža je rekao Gluma postoji sama za sebe.
Može se upotrebljavati u teatru, na filmu i televiziji,
ali se može upotrebljavati i u stvarnosti.
Naša stvarnost, naš život je proizvodnja i igra
javnih i osobnih uloga.
U teatarskoj strukturi rada, kao prvo, postoji pisac teksta.
Onda režiser koji će režirati tekst u formi teatarske predstave.
Režiser na osnovi čitanja i analize teksta odredi “prvu dramsku radnju” koja određuje ideju njegove buduće predstave. Čitajući zajedno tekst na probama režiser i glumci “objektivno” traže u tekstu elemente te ideje kao potvrdu “prve dramske radnje”. Ti elementi ideje se kriju u “danim okolnostima” koje određuju i objašnjavaju tijek dramske radnje u predstavi, karaktere likova i njihove reakcije i promjene u mišljenju ili osjećaju. Traženje, pronalaženje i analiza “danih okolnosti” koje potvrđuju i određuju “prvu dramsku radnju”, je vrlo važan proces u stvaranju buduće predstave. Onda režiser i glumci odlaze u prostor, na pozornicu i povezujući scenu po scenu, iz teksta grade ideju “prve dramske radnje”. Glumačka i teatarska sredstva mogu biti “subjektivna”, jer je to stil igre koju odredi režiser, a koji glumci moraju razumjeti da bi pronašli glumačka sredstva i u svojoj glumačkoj igri to pokazali gledateljima. Kroz to “subjektivno” gledatelji bi trebali vidjeti i razumjeti ideju “prve dramske radnje”.
Taj proces traženja, analiziranja, povezivanja scena iz teksta u smislenu cjelinu“ pokazivanja ideje u „prvoj dramskoj radnji” je umjetnost. Kazališna umjetnost!
Vrijeme i Prostor od prve čitaće probe do Radnje, premijere predstave, je put u umjetnost!
Glumci u tom procesu postaju mogući umjetnici. Jednom napravljena, u ponavljanju, reprizama, predstava se u igri i tekstu ne može i ne smije mijenjati, jer se time mijenja i “prva dramska radnja”!
Stvarnost je teatar. I mi u svojoj stvarnosti nemamo “obaveze”, nego imamo uloge.
Svaka naša uloga ima svoje “dane okolnosti”.
Svaka “dana okolnost” pripada nekoj “prvoj dramskoj radnji”.
Svaka “prva dramska radnja” ima svog režisera i pisca.
“Prva dramska radnja” u stvarnosti može biti “život”. Ili “brak”. Ili “posao”. Ili “djeca”.
“Prva dramska radnja” može biti i “godišnji odmor” ili “jutarnje kupanje” ili “gledanje nogometa” ili “kavica” ili “trač”.
Razumijemo li naš “život” kao “prvu dramsku radnju” objektivno ili subjektivno u “danim okolnostima”? Možemo li u svakodnevnom životu “prvih dramskih radnji” i mi biti i postati umjetnici?
Zašto nam se događa tekst “nemam vremena” ili “ako budem imao vremena” ili “ako nađem vremena”?

Zijah A. Sokolović duhovito, filozofski, kabaretski, s nizom primjera i usporedbom stvarnosti i kazališne umjetnosti, uči gledatelje shvatiti da su i oni “glumci u svom teatru” i da mogu biti umjetnici u svom životu, ako svoje životne “dane okolnosti prve dramske radnje” analiziraju teatarski “objektivno”.
Ovom predstavom Zijah A. Sokolović obilježava 50 godina svojeg umjetničkog djelovanja unutar kojeg su mu dodijeljene 92 umjetničke nagrade i 6 nagrada za životno djelo.

Lovre Marušić
2024-07-31 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Lovre Marušić svoju je međunarodnu reputaciju potvrdio osvajanjem srebrne medalje na prestižnom pijanističkom natjecanju Cleveland International Piano Competition u SAD-u 2021. godine. Dobitnik je brojnih značajnih nagrada na uglednim pijanističkim natjecanjima, među kojima se ističu: prva nagrada na 20. Međunarodnom natjecanju Santa Cecilia u Portu (2018.), prva nagrada na Međunarodnom natjecanju IMF u Parizu (2018.) kao i prva nagrada, nagrada komisije i nagrada publike na Međunarodnom pijanističkom natjecanju Isidor Bajić u Novom Sadu (2016.)
Program: Beethoven; Kunc; Liszt
